kovácsék a csötkénél?
Egy héttel Rácz Félix bokszmenedzser visszavonulása után Csötönyi Sándor, a Magyar Ökölvívó Szakszövetség (MÖSZ) elnöke jelezte, saját profi klub létrehozásán dolgozik.
ökölvívás
„ Még nem teljesen százszázalékos a siker, mert még folynak a tárgyalások. Ez nemcsak egy istálló, hanem egy menedzseriroda is lenne egyben, amelyet azzal a céllal szeretnénk létrehozni, hogy a tehetséges magyar versenyzõk ne vesszenek el az ökölvívás számára. A megszûnt Felix Promotion öklözõit átvennénk, de mások számára is nyitott lenne a klub” – nyilatkozta az MTI-nek Csötönyi Sándor, aki hozzátette: a MÖSZ két alelnöke, Károlyfi László és Simon Péter is támogatja a Csötke Promotions néven létrejövõ vállalkozást, valamint négy-öt további tõkeerõs befektetõ is jelezte már, hogy komolyan érdekli a terv.
A sportvezetõ, aki az európai szövetség elsõ alelnöke, elmondta továbbá, hogy egy profi csapatot szeretne összehozni, amellyel nagy gálákat lehet majd szervezni. Hangsúlyozta, hogy a közvetítések kérdését is meg kell oldani, hozzátéve, hogy a Rácz Félix gáláit képernyõre tûzõ TV 2 elsõbbséget élvez a tárgyalások során.
Rácz Félix múlt kedden jelentette be, hogy kivonul a sportágból, versenyzõi – köztük világ- és Európa-bajnokok – szabadon távozhatnak más bokszistállókhoz.
Ennek tükrében könnyen elképzelhetõ, hogy a gyõri Kovács Attila, aki a megszûnt Félix Promotion versenyzõjeként az IBO-
szervezet világbajnoki címét birtokolja, a jövõben a Csötke Promotionsnél folytatja a pályafutását.